AlexejDobrolubov/national_council_slovak_2010 huggingface dataset:
22. schôdza NR SR - 5.deň - A. dopoludnia
Dátum: 2024-10-28
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

12. Ďakujem veľmi pekne. Pán predsedajúci, najprv naozaj k tomu, čo sa tu udialo v rozprave, a k rozprave. Poprosím vás, aby sme si teda ujednotili, či môžme oslovovať poslancov, lebo mne bolo zakázané počas môjho vystúpenia v rozprave, bolo mi povedané predsedajúcim, že nemám oslovovať poslancov, takže technicky len si to ujednoťte, či sa môže oslovovať poslanec, alebo nemôže. Ďakujem veľmi pekne. No a idem k ďalšiemu. Martina, to bolo... budem hovoriť Martinka, lebo ty si mi povedala Jožko, tak poznáme sa dlhé roky... (Prerušenie vystúpenia predsedajúcim.) Gašpar, Tibor, podpredseda NR SR 13. Pán poslanec, poprosím vás, aby ste dodržiavali formu správania taká, aká má byť v tejto sále. Dobre? Pročko, Jozef, poslanec NR SR 14. Áno. Dobre. Okej. Dobre, tak potom poproste aj pani poslankyňu, ktorá, teda pani ministerku, ktorá mi povedala, že som Jožko. To ste tiež mohli urobiť, ale však nevadí. (Povedané so smiechom.) Pani Martinka (reakcia z pléna), nie, ja, ja viem, Martinka, ale však vidíš (povedané so smiechom), Tiborko jednému dá a druhému nedá, no tak to tak je, Tiborko je taký. Takže, pani ministerka Šimkovičová, to bol úžasný herecký výkon a ja by som to nazval, že keď skončíš, ty sa uplatníš v nejakom národnom divadle, kde prídeš a povieš: „Toto čo ste tu spravili zo mňa? Veď ja som tá národná buditeľka a vy, ovce progresívne, ktoré tomu Sorosovi tú vlnu dodávate, vy ste obyčajná pliaga tohto.“ (Povedané štylizovaným hereckým hlasom.) Martina, to bolo fantastické. Kto ťa, neviem, kto ťa pripravoval z tých umelcov, ktorých ty teda považuješ za umelcov, ale to bolo tak výborné, taký herecký, no toto som za, za roky, čo sme boli spolu v Markíze, nezažil, to bolo výborné. Hovorili ste tu, pani ministerka o tom – vykám jej, pán Gašpar, dobre – hovorili ste, pani ministerka o tom, že sme arogantní, že sme prisatí na fondy . Nikdy som nebol prisatý na žiadne fondy, ale absolútne súhlasím s tým, čo tu pani Jaurová hovorila o tom, že treba ťa odvolať, treba pani ministerka, treba. Ja ešte vystúpim v rozprave, pretože to, čo ste predviedli, pani ministerka, bolo niečo neskutočné a naozaj to bol prejav hodný národnej buditeľky.
22. schôdza NR SR - 3.deň - B. popoludni
Dátum: 2024-10-24
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

97. Ďakujem veľmi pekne. Milý kolega Richard Vašečka, učil som dva roky. Prvý rok to bolo na základnej škole, potom to bola stredná škola a musím naozaj povedať, že škola je pre tie deti, ja som to zažil aj na vlastnej koži, môj otec je školník, teda bol, nech mu je zem ľahká, bola niečím, čo je veľmi rozprávkové, keď tí učitelia spravia z tej školy rozprávku pre tie deti. No a rodičia veľmi často, veľmi nevhodne zasahujú tým učiteľom do ich výchovy. Ale na druhej strane absolútne súhlasím s tým, že aby rodičia rozhodovali o tom, či to dieťa bude chodiť na náboženskú výchovu, alebo nebude, či to dieťa bude chodiť na sexuálnu výchovu, alebo nebude chodiť. Keď ten rodič a tá rodina vychováva svoje deti v kresťanskom duchu, no tak jednoducho nech si to v tom kresťanskom duchu zachová. Keď tá rodina vychováva deti v tom liberálnom duchu, no nech sa páči, nech si to zachová. Ale nech tá rodina, a ja som hlboko presvedčený, že táto vládna koalícia, ktorá sa chváli tým, že rodina a tá tradičná rodina je to, čo má Slovensko reprezentovať, tak som hlboko presvedčený, že to podporia aj koaliční poslanci. A som hlboko presvedčený, že to podporia aj opoziční poslanci, pretože naozaj liberalizmus je o tom dať slobodu rozhodovania tým rodičom, nech sa teda rodičia rozhodnú, či budeme deti vychovávať v liberálnej rodine, alebo v tej katolíckej, ako sa rozhodne rodina. Ďakujem veľmi pekne.
22. schôdza NR SR - 3.deň - B. popoludni
Dátum: 2024-10-24
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

87. Ďakujem veľmi pekne. Pani kolegyňa, ja som sledoval a to v budem k rozprave reagovať, sledoval som rečniteľa pána Michelka počas vášho vystúpenia a to bolo také, ako, moje, ja vás mám na saláme, mne to je jedno, čo si vy tu rozprávate, usmieval sa na vás a naozaj oni to majú na saláme, čo my rozprávame. Tak ako si spravili zákon, ktorý urobil slúžku z verejnoprávnej televízie pre Danka, Pellegriniho a Fica, tak aj rada musí byť slúžkou. Jednoducho tam nemôžu byť ľudia, ktorí budú rozprávať, že veď toto robíte zle, veď toto je politické, veď verejnoprávna televízia by mala byť apolitická. Nesúhlasím s vami s tým, že to naozaj niektorí ľadoví medvedi nemôžu nominovať, no nech si menuje kto chce, keď má na to podmienky a možnosť, nech si menuje, kto chce, koho chce, ale ten výber, tá selekcia by mala byť odborná a ani ten výber a ani tá selekcie nie sú odborné, to sú politické veci. Je to všetko dopredu dohodnuté. Oni už majú nalinkované, veď ste hovorili sama, presne ste povedali, že pán, ktorý tvrdí, že Zem je plochá, si napísal zákon tak a urobil to spôsobom, že on sám bude môcť byť členom rady, on bude rozhodovať, čo je, čo je nonsens, to je niečo neskutočné. Politický nominant bude rozhodovať v nezávislej rade. No a tu v parlamente sa budú voliť ďalší členovia a kto verí tomu, že tu koalícia zvolí nezávislých ľudí, veď raz povedal jeden pán, ktorý sa volá Huliak, že kto uverí Ficovi v ´21, tak si nezaslúži slušne žiť. No tak a žije slušne, dokonca ho bozkáva toho Fica.
22. schôdza NR SR - 3.deň - B. popoludni
Dátum: 2024-10-24
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

69. Ďakujem veľmi pekne. Pán kolega, hovoril si o tom, že v rozprave vystupujú len poslanci opozície, aj keď teda sú tu poslanci z koalície. Všetci na mňa pozerajú, výborne. Aj tí, tí, tí z tej koalície (povedané so smiechom). No a dokonca pán minister prestal hovoriť aj tam s kolegom Malatincom, pozerajú na mňa, výborne, chlapci, zaujal som vás. Škoda, že Malatinec nevystúpi, ale ono je to tak, že, Ondrej, ty to veľmi dobre vieš, funguje tento systém, koaličný, jednoducho. Andrej Danko a Peťo Pellegrini, ktorí sú stále šéfovia, darmo si my hovoríme, že Peťo Pellegrini je prezident, tak niečo chcú, skočia za Robertom Ficom, no a Robo im to buď schváli, alebo neschváli. Ale keď im to schváli, tak to je dané a tak to bude. Niekedy naozaj musím pochváliť pána, pána Muňka, sa zapojí do faktických, niekedy, ale to je naozaj málo. No oni, oni sa nezapájajú, oni majú nalinkované, čo majú robiť, ako to majú robiť a to je, to je fakt. My máme možnosť vystúpiť v rozpravách, máme možnosť vystúpiť s faktickými, ale aj tie nám, tie nám rušia, rušia nám naše rozpravy, skracujú naše rozpravy, takže to, že oni nevystupujú, nie je, nie je príčina toho, že majú málo faktov alebo že nerozumejú sa téme, nie. Jednoducho majú príkaz nevystupovať, tak nevystupujú. Majú príkaz hlasovať tak, ako majú hlasovať a hlasujú tak, ako majú príkaz hlasovať. A ty tomu veľmi dobre rozumieš, Ondrej.
22. schôdza NR SR - 3.deň - A. dopoludnia
Dátum: 2024-10-24
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

28. Ďakujem. Hneď v úvode si povedala, Veronika, že tento zákon vytvára politický tlak na nepohodlných riaditeľov. Tak ono v podstate v každom jednom zákone a v každej jednej predkladanej veci tu v pléne vládna koalícia sa snaží nepohodlných kohokoľvek, či už sú to policajti, či sú to učitelia, či sú to zdravotníci, či je to niekto fungujúci v nejakom štátnom sektore, nepohodlného ho odstrániť. Vieš, to, že zvyšujú poplatky, ktoré môžu udeľovať, ktoré môže udeľovať inšpektor, ono je to veľmi krásny príklad, bol aj tu. A možno budeš počuť od niekoho tuná, že sú stanovené podmienky. No len vieš o tých podmienkach rozhoduje presne buď ten inšpektor, ktorého dosadí vládna moc a krásny príklad je to, že Mišo Šipoš tu nič neporušil, žiaden rokovací poriadok, ale predsedajúci Gašpar povedal, že: "Ja som to tak vyhodnotil." Tak keď inšpektor vyhodnotí, že ja som to tak vyhodnotil, tak pokutu udelí, ako on chce. Dnes aj Milan Vetrák hovoril na tlačovke o tom, čo si hovorila dnes ty, že naozaj zvyšujú poplatok v škôlkach z 22 na 321 eur. To je tá sociálna politika sociálnej vlády Roberta Fica! Priatelia, počuli ste? Ak ste nepočuli, tak ešte raz, z 22 eur zvyšujú poplatok na 321 eur pre mladé rodiny, ktoré si dávajú deti do škôl, ale majú plnú pusu o tom, že ideme pomáhať mladým ľuďom, mladým rodinám, veď základ je naša rodina, mladá rodina. A idú im zvýšiť poplatok v škôlkach z 22 na 321 eur. Toto je naozaj odporné a nechutné.
22. schôdza NR SR - 3.deň - A. dopoludnia
Dátum: 2024-10-24
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

22. Berieme vaše ospravedlnenie, Andrej, však vieme, ste človek, potrebujete aj potreby. Ste len traja, nestíhate. Pán docent, pán docent, pán docent, pán profesor, pán poslanec odchádza preč? Nie? Dobre. Chcem na vás reagovať, pretože neviem, či si pamätáte, sme sa fotili v 2023 pri prerokovávaní zákona tu dole. Pamätáte si to? Pamätáte si to? Tam sme sa fotili vpredu. Vy ste tu boli jediný, jediný ste, pravda je, vidíte, aj Hazucha potvrdil, pán Hazucha, pardon. Vy ste tu boli jediný z opozície vtedy, ktorý ste zostali do konca a naozaj ste jediný korektne, naozaj korektne rokovali o zákone, ktorý sme predkladali my o tomto istom zákone, takže absolútne s vami súhlasím, že to bolo korektné. Len viete, aké to má byť korektné, keď vy naozaj sa tak aj správate, ale keď sa tu predkladajú zákony, ktoré ničia právo na Slovensku, keď sa tu predkladajú zákony, v ktorých nás lynčujete, ktorým nám, ktorým beriete ľuďom dane. Takže ja len reagujem na to, že toto je akože korektné rokovanie. Ja si myslím, že každý normálny človek chce pomôcť deťom, chce pomôcť školstvu, aby naše školstvo naozaj dosahovalo úroveň. Aby naše deti nechodili študovať do zahraničia, ale zostávali tu. Takže absolútne s vami súhlasím v tom, že aj vtedy ste korektne tam stáli a zostali ste vy jediný tu do konca, žiaľbohu, nie, vaši kolegovia nie. Takže ja vám chcem poďakovať za to, že ste aj vtedy korektne rokovali o tomto zákone. Ďakujem veľmi pekne.
22. schôdza NR SR - 2.deň - B. popoludni
Dátum: 2024-10-23
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

135. Pán kolega Dostál, je úžasné naozaj, ja som hlboko presvedčený, že naozaj by ten poslanec, ktorý má chuť pracovať, mal dostať možnosť pracovať, jasné, to je úžasné, nech pracuje, ale tak, ako sa dohodlo na začiatku. Dohodlo, to je tá dohoda. Tak ako sa dohodlo, tak nech to tak je. Nech majú tie strany, nech majú počet tých poslaneckých miest v tých kluboch taký, ako sa dohodlo. Nech to má tá strana. Ja som zástanca toho, že keď poslanec odíde z poslaneckého klubu, mal by odísť. Mal by odísť z parlamentu, nech vráti svoj mandát strane, pretože čo bude rozprávať, že vyhorel, alebo že zrazu už zistil, že je, že nie tí sú protikorupční, ktorých hovoril, a už sú iní protikorupční skvelí? To je môj názor. To je môj názor. Pretože ja som sem išiel kvôli tomu, aby som naozaj hájil tie záujmy, ktoré si myslím, že sú dobré. A keď sa dohodlo, keď sa to dohodlo tak, tak dohoda platí, Ondrej. Ja tomu nerozumiem, ja tomuto fakt nerozumiem celému, čo ste tu vytvorili, a prečo takáto diskusia je, pretože je to naozaj výsostné právo KDH. A keď sa oni dohodnú, ja neviem, prečo vstupujeme, alebo ja nie, ale prečo vstupujete a, SaS-ka, prečo vstupujete do toho. A tie trošku, Ondro, také tie pekné veci, čo rozprávaš, súhlasím s nimi, to sú pekné veci, ale existujú aj dohody a tie dohody nech sa dodržujú, nič iné. Nič iné. Ďakujem veľmi pekne.
22. schôdza NR SR - 2.deň - B. popoludni
Dátum: 2024-10-23
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

125. Ďakujem, pán Hlina. Takže keď ste nepochopili moje vystúpenie a keďže si vážim vaše vystúpenie, ja pomaly (rečník začal hovoriť pomalšie): moje vystúpenie bolo o tom, aby sme sa nestarali stranám do jej vnútornej politiky. Keď sa dohodli s niekým, tak ako sa kádeháci nestarajú do vás, tak ja nechápem (povedané s pobavením), prečo vy teraz obhajujete alebo snažíte sa kádehákom porozprávať, čo majú a čo nemajú robiť. Dohodli si veci. A keď pani Holečková to chce. (Rečník pokračoval v rozprávaní bežným tempom.) A to, čo ste povedali, tiež dneska ste mi vy vyvalili dekel, že Robert Fico, ak by niekto od neho odišiel, by nič nespravil? Pán Hlina, ja si myslím, že vy dobre viete analyzovať, dedukovať, veď Fico by ho zožral, zožral, ten by skončil, keby niekto odišiel od neho. Takže na záver, aby ste to pochopili, ospravedlňujem sa, budem aj ja taký, aký vy, dostanete rovnakou mierou, nestarajme sa do dohôd, do vecí súkromných strán. Oni majú svoje dohody, ako si rozdelili veci, my máme svoje dohody, ako sme si rozdelili veci. Nikto vám, SaS-ke, nebude rozprávať, keď niekto od vás odíde a poviete si, že tento flek chceme my nahradiť, lebo takto sme si my dohodli. Načo? Ja fakt nerozumiem, načo je táto rozprava, prihlásil som sa preto, aby som vás poprosil, aby ste sa nestarali, nestarali do iných strán. No a tak ako my sme pána Galka nechali, my sme ho nechali, pretože nechali sme ho, tak mne to príde, a to som povedal, ako keby niekto, nebudem menovať kto, tu chcel získať pani Holečkovú na svoju stranu. A vidíme, kto ho, kto ju obhajuje. A ja ju obhajujem tiež, je to skvelý človek. Dúfam, že ste to pochopili.
22. schôdza NR SR - 2.deň - B. popoludni
Dátum: 2024-10-23
Poslanec: Pročko, Jozef (SLOVENSKO)
Druh vystúpenia: Vystúpenie v rozprave

121. Milé kolegyne, milí kolegovia, táto rozprava je pre mňa naozaj nepochopiteľná, pretože ja si tiež myslím, že KDH má svoje práva na to, aby si do výborov dala ľudí, ktorých chce ona. Ja len chcem povedať, že to, čo urobila koalícia na začiatku, bolo odporné a nechutné, pretože namiesto pomeru 10:9, dali pomer, myslím, 12:7? 12:7 to je, že? Takže toto bolo to odporné, čo urobili oni. Majú 79 hlasov, my máme 71, a oni si odhlasovali, odhlasovali si dvanásť ku siedmim. Už tu bol ten podvod a to odporné diktátorské, čo urobili. Takže k tejto téme len toľko, že ja som hlboko presvedčený, že pani Holečková bude zaradená niekde, kde bude chcieť ísť, ale ja by som sa nestaral nikomu, ani smerákom, ani hlasákom, ani PS-ku, nikde by som sa nestaral do toho, ako si chcú poslancov, ktorí od nich odídu a keď chcú odísť z tej strany, nech sa páči. My sme s pánom Galkom nerobili žiadne, nech si tam zostane, keď chce zostať, aj keď osobne mňa ako človek veľmi sklamal, veľmi, po tom, čo sme sa spolu rozprávali, ale nebudem mu škodiť, a teraz aj tuná, čo sa tu predvádza, tak mám taký pocit, ako keby niektoré strany alebo niektorí ľudia si chceli tú Holečkovú pritiahnuť ku sebe, však veď zastanem sa tej Holečkovej, veď je voľná, je nezávislá, čo keby bola v mojej strane alebo išla k nám, veď to je také milé. Ako ja poznám pani Holečkovú, myslím si, že to je veľmi skvelý, veľmi jedinečný, Bajo Holečkovú, prepáčte, ospravedlňujem sa vám, pani Holečková Bajo, tak nie je tu, ale ja si myslím, že to je skvelý človek, ktorý naozaj tu v tomto parlamente môže povedať veľa a veľa aj povie. Takže, priatelia, nestarajme sa my do druhých strán, nech si ony rozhodujú o tom, lebo tak bolo dohodnuté, tak to bolo dohodnuté. A tu sa skrývať za to, že nie je to pravda a niektoré veci, nie. Na začiatku to bolo dohodnuté veľmi nekorektne, veľmi naozaj, zase hľadám slovo, aby som niekoho neurazil, bolo to dohodnuté tak ako tento diktát, čo tu diktujú, chcú. Ďakujem veľmi pekne a ja verím, že pani Holečková zostane nezávislá a zostane človekom takým dobrým, ako je, takže jej želám veľa zdravia.
22. schôdza NR SR - 2.deň - B. popoludni
Dátum: 2024-10-23
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

74. Ďakujem veľmi pekne. Pán Janas, nikto nenaznačuje, že je to všetko negatívne. Ja som prosil pána ministra, aby na to dohliadol. Pán Muňko, vy absolútne neviete, o čom ja hovorím, pán Muňko. A nerozprávajte mi, prosím vás pekne, že sme blázni, že sme idioti. Toto je vaša reakcia. Aký je blázon Hlina? Zato že vám tu povie pravdu do očí, zato sme blázni? Zato sme blázni?! Ja len chcem povedať, pán Muňko, že vy rozprávate naozaj úplne, úplne o inom, čo som ja rozprával. A vy mi rozprávate, že ja neviem o financovaní športu nič? Ja, ktorý som desať rokov z vlastných peňazí v Haliči sponzoroval mládežnícky futbal, sponzoroval som ženy. Veď pán Galis bol v Haliči, Galis vie. Ja zo svojich peňazí som sponzoroval tie deti. Dostali sme sa z poslednej triedy do IV. ligy. Ženy hrali II. ligu. Vy mne nerozprávajte o sponzorovaní, či ja o tom viem, alebo neviem. Vy ste jak ten Krišanda, ktorý nás nazýva neodborníkmi. Viete, to je, celé je to o tom, že naozaj chodili za mnou ľudia, a ja vám ho dovediem, toho človeka, za vami z toho lyžiarskeho zväzu, nech vám porozpráva, ako sa tam rozdeľovali peniaze. A to je to, čo som prosil pána ministra, aby dohliadol na to, keď z toho fondu pôjdu tie peniaze, naozaj pôjdu tie peniaze, tak nech idú tým deťom. Nie na dovolenky šéfom lyžiarskych zväzov a iných zväzov. To je to nechutné, odporné! Tento fond má pomáhať, aby slovenskí mladí športovci športovali. A mladí športovci odchádzajú. Veď, preboha pána, Patrícia Tajcnárová túži po štarte na zimnej olympiáde, ale odišla preč, odišla preč zo Slovenska, lebo Slovensko ju nepodporuje. Viete, čo podporujeme? Kaliňáka. Ani náboj Ukrajine! A teraz už budeme rozdávať, z konsolidácie predávať náboje Ukrajine. Pán Muňko kľud, prosím pekne, a neurážajte nás.
22. schôdza NR SR - 2.deň - B. popoludni
Dátum: 2024-10-23
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

40. Milý kolega, poslanec, športovec.... sa usmial, aktívny športovec. Ja mám v sobotu stretávku z FTVŠ po štyridsiatich rokoch s mojimi kolegami, s ktorými som absolvoval fakultu telesnej výchovy a športu a s dvomi som sa rozprával o tomto zákone a obidvaja sa zhodne vyjadrili, že toto je taká malá kozmetická úprava, ktorá vôbec nič nerieši, nič nerieši. A všetci, čo sme dnes vystupovali z opozície, hovoríme presne o tom istom, že tento zákon nerieši hlavný problém, ktorý tu máme, a to je, to sú mladí, to sú, to je šport pre mladých, šport na školách. Prinášajú nám tu rôzne kozmetické malé úpravy, ktoré niektoré sú aj pozitívne, teda musím povedať, že sú naozaj, ale to je nič. To je také, ako keď varíte suchý demikát a hodíte tam jeden hrášok, zakryjete ten hrniec a ten hrášok vám vyschne, takže z toho hrášku nebudete môcť urobiť dobrú, ale dobrú polievku. Takže, Andrejko, nevarte z hrášku, aj keď vám odišli chlapci traja, ale varte normálnu plnohodnotnú športovú polievku, aby nasýtila všetkých športovcov. Urobte naozaj dobrý, dobrý zákon o športe, dobrý. A keď teda ste to museli predložiť, aby ste zakryli oči tým, ktorí, ktorí si myslia, že nič nerobíte, tak ja som teda zvedavý, ako pripravíte tie ďalšie, ďalšie návrhy do tohto zákona, lebo toto je naozaj aj pre mňa len taká, také, keď... fakt s tým hráškom. Takže ja chcem poprosiť, pán minister, vy sám, sám dobre viete, a budem na vás tretíkrát apelovať, čo ten šport potrebuje, tak prosím vás pekne, ja viem, že musíte poslúchať toho Andra, ale skúste aj vy priniesť niečo také, aby tomuto športu, hlavne športu pre mladých, pre mladých, ktorí budú naši reprezentanti, pomohol. Ďakujem, pán minister.
22. schôdza NR SR - 2.deň - B. popoludni
Dátum: 2024-10-23
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

28. Ďakujem veľmi pekne. Naozaj, pani poslankyňa, veľmi je dôležité, aby do športu prišlo viacej peňazí, pretože už v minulom období, kedy sme pripravovali zákon o športe, ale, žiaľbohu, sa nepodarilo, nepodarilo sa nám to presadiť, nebudem hovoriť kvôli čomu, je šport a najmä podpora športu mladých ľudí u nás absolútne zanedbávaná. Tento zákon hovorí, že, teda dôvodová správa hovorí, že dôvodom predloženia návrhu zákona je úsilie o vyriešenie problémov, ktoré vyplynuli z aplikačnej praxe. Ale tí, čo si pozorne vypočuli vaše vystúpenie, tak naozaj ja s vami absolútne súhlasím, zase je to zákon, ktorý robí veci, ako obchádzať všetko dobré, čo je v športe. Mne je ľúto, že tam vpredu sedí človek, ktorý dosiahol aj v olympiáde obrovské úspechy, je to človek, ktorý sa vyzná. Tu vedľa mňa sedí človek, ktorý naozaj v športe dosiahol veľmi-veľmi veľa, veľmi veľa, ale ja neviem, či oni nevidia, čo tento zákon obsahuje a čo tento zákon bude robiť. Takže ja by som poprosil, reagujem na pani poslankyňu, ja by som poprosil týchto dvoch mojich kolegov, ktorých si vážim, aby naozaj aj oni zvážili a apelovali na pána ministra, na ktorého som už ja dnes apeloval, ktorý vie a vidí aj, o čom tento zákon je z dielne Andreja Danka. Takže ja by som naozaj chcel poprosiť, podporme šport, podporme mladý, mladý šport, ale nerobme to takýmto spôsobom, ako sa to deje aj v tomto, v tomto zákone. Robme to naozaj tak, aby to bolo spravodlivé a aby to bolo naozaj pre tých mladých ľudí a pre športovcov, nie pre kšeftárov. A toto ten zákon robí.
22. schôdza NR SR - 2.deň - A. dopoludnia
Dátum: 2024-10-23
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

54. Ďakujem, pán predseda. Aj tak sa sa vaše sršne tam, ani Stredák, neutíšili. Takže, žiaľbohu, musím hovoriť svoju faktickú počas tohoto mrmlania našich kolegov, ktorí tu naozaj neboli, teraz prišli, nezaujíma ich to a vybavujú si vlastné kšefty. Pán Hlina, vôbec si netrepal hlúposti. Vieš, to ti povedia ľudia, ktorí tu roky brali obrovské sumy od Fica. A teraz sa to ide diať opäť. Tento fond nie je o tom, že sa tu bude rozdeľovať podľa spravodlivosti, podľa čestnosti. SNS, opäť a žiaľbohu, pán minister má smolu, je tam ten minister, ale keďže to zobral a dobre vie, o čom to je, veľmi dobre, ja si nemyslím, že pán minister je človek bez intelektu, takže opäť SNS ide rozdeľovať peniaze svojim ľuďom. Tak ako to robila. Fico im dal ministerstvo športu, Fico im dal ministerstvo rozvoja pre turistiku, no a oni budú tento rozvoj robiť svojím spôsobom. Tak ako svojím spôsobom získali budovu, krásnu drahú budovu, tak presne tento fond. Ak si vy, ľudia, ktorí podnikáte v gastre, v turistike myslíte, že vy obyčajní dostanete niečo z tohoto fondu, no dostanete veľkú figu borovú, veľkú figu borovú. Tieto peniaze opäť pôjdu tam, kde bude chcieť Andrej Danko, ktorý síce teraz má kar, majú kar, hostinu za Huliaka a odchod jeho pánov, ale, žiaľbohu taký je život, láska je láska, aj láska končí. Takže, ale láska k peniazom nekončí, tak ako Huliak chce so svojou partičkou zarábať, tak chce aj Danko. Ďakujem. (Ruch v sále.)
19. schôdza NR SR - 14.deň - A. dopoludnia
Dátum: 2024-10-03
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

162. Ďakujem veľmi pekne. Dobrá je naozaj otázka, že prečo voliči Roberta Fica – a stále podporujú Roberta Fica –, keď vidia, že naozaj bankám ide dať miliardu a obyčajným ľuďom zvyšuje dane, zvyšuje dane tým organizáciám, ktoré pomáhajú, takže ja sa pýtam, voliči Roberta Fica, prosím vás veľmi pekne, keď vidíte, že Robert Fico sám sebe zvýši dvojnásobne plat, dá si doživotnú rentu, vám sľúbil nižšie potraviny, lacnejší benzín, teraz dáva bankám miliardu, viac ako miliardu, organizáciám, ktoré pomáhajú, berie, zvyšuje im dane, prosím vás pekne, vaše deti, ako ste počuli Igora Matoviča, prídu o príjmy, dôchodcovia prídu o príjmy, v čom vám ten Robert Fico tak vyhovuje, čím vás ten Robert Fico tak očaril? Čo ten Robert Fico vám dal? Spýtajte sa sami seba, naozaj čo vám za tie roky Fico dal. Sľúbil vám diaľnice do Košíc, sľúbil vám lacnejšie potraviny, sľúbil vám, že nebude brať tie výhody, ktoré sme dali. Sľúbil vám, sľúbil vám, sľúbil vám. Čo vám dal? Ešte raz, voliči Roberta Fica, prosím vás, spýtajte sa sami seba, čo vám Robert Fico dal. Čo dal sebe a čo dal svojim ľuďom? Je to... (Prerušenie vystúpenia predsedajúcim.) Žiga, Peter, podpredseda NR SR 163. Pán poslanec Pročko, na predrečníka reagujte, prosím. Pročko, Jozef, poslanec NR SR 164. Čo vám dal Žiga, ktorý je obvinený zo zločinu?